Visions of Atlantis

Visions of Atlantis (בעברית: חזיונות של אטלנטיס) היא להקת מטאל סימפוני ופאוור מטאל אוסטרית המורכבת מתומאס קיסר, כריסטיאן דושה, הרברט גלוס, קלמנטין דלאוני ומישל גואיטולי. הלהקה הושפעה מנייטוויש ושמה נגזר משמה של אטלנטיס. במרוצת השנים, הוציאה הלהקה שבעה האלבומים. בשנת 2018, יצא האלבום השישי של הלהקה, The Deep & the Dark, מתוכו יצא השיר המצליח "The Deep & The Dark". ורנר פידלר, תומאס קאסר, כריסטיאן סטאני וכריס קמפר, שחיבבו את מהמיתוס של אטלנטיס, החליטו באוגוסט 2000 לגבש קונספט בהשראת "סודה אטלנטיס". בסוף הקיץ הצטרפה לפרויקט זמרת המצו-סופרן ניקול בוגנר, וזו הייתה הקמתה הרשמית של Visions of Atlantis. אלבום הדמו הראשון, Morning in Atlantis, הופץ בשנת 2000. ב-2001 חתמה הלהקה ב-TTS Media Music/Black Arrow Productions, וב-2002 יצא אלבומה הראשון, Eternal Endless Infinity. ב-2003, נעשו בה כמה שינויים, כשהחליפו את כריסטיאן סטאני במריו פלאנק וכריס קמפר במירו הולי. לאחר מכן, חתמה על חוזה הקלטות עם נאפלם רקורדס, דרכה יצא האלבום, Cast Away, ברחבי העולם בנובמבר 2004. לציון היציאה, Visions of Atlantis הפיקה את הקליפ הרשמי הראשון שלה לרצועה "Lost", שזכה להשמעה משמעותית ב-VIVA וב-MTV, ואפשרה ללהקה לקדם את האלבום. בתחילת 2005, Visions of Atlantis קיימה את סיבוב ההופעות שלה ברחבי אירופה. בסוף 2005, בוגנר עזבה את הלהקה עקב התחייבויות במקום אחר. לאחר שניקול עזבה את הלהקה, היא הוחלפה על ידי זמרת הסופרן האמריקאית מליסה פרלק (חברה לשעבר באסמה דייבה), תוך שוולפגנג קוך החליף את ורנר פידלר. ב-2006, מרטין הארב, שכבר לקח חלק בסיבוב ההופעות הראשון של הלהקה במקסיקו ב-2003, החליף את מירו הולי. במאי 2007, הוציאה הלהקה את אלבומה השלישי, Trinity, שהמאסטרס שלו נעשו באולפני פינווקס והוא עצמו הוקלט ב-Bavarian Dreamscape Studio.בסתיו שלאחר מכן, הגיעה הלהקה לארצות הברית, שם הופיעה עם אפיקה. עם החזרה למדינה, הלהקה עברה שינויים נוספים. ב-28 בנובמבר 2007, פורסמה הודעה באתר האינטרנט הרשמי של הלהקה בה נאמר שמליסה פרלק וגם וולפגנג קוך עוזבים מסיבות אישיות. בעקבות זה הודיעה הלהקה כמה ימים לאחר מכן שהגיטריסט לשעבר בה, ורנר פידלר, הצטרף אליה מחדש. לאחר עזיבתה של מליסה, חברי הלהקה לא רק חיפשו מחליפה, אלא גם כתבו את השירים לאלבום הרביעי העתידי שלהם. הלהקה פרסמה באתר האינטרנט שלה את התפקיד לסולנית במשך מספר חודשים, וב-3 בספטמבר 2008, נודע שנמצאה זמרת חדשה; עם זאת, זהותה לא נחשפה עד 1 בפברואר 2009. באותו היום נודע שמדובר בזמרת הסופרן האוסטרית בת ה-20 ג'ואנה נייבסקה. ב-29 ביולי 2009, הודיעה הלהקה שבגלל בעיות בריאותיות, ג'ואנה נייבסקה כבר לא בלהקה, אך תמשיך לתמוך בה מאחורי הקלעים. בהמשך, הוכרז שמקסי ניל מיוון תהיה הזמרת החדשה. ב-3 בדצמבר 2010 נודע שאלבום האולפן הרביעי של הלהקה, Delta, יופץ ברחבי העולם בשנת 2011. ב-18 ביולי 2011, נגן הבס מריו לוכרט עזב את הלהקה. בריאיון שנערך באותה העת, אמר הארב כי הלהקה לא מתכננת להחליף אותו. במקום זאת, הם ימשיכו ללא בסיסט כחבר להקה קבוע. באוגוסט 2011 הכריזה הלהקה על שם המיני-אלבום הראשון שלה, Maria Magdalena. הוא הופץ ב-21 באוקטובר 2011. ב-6 בינואר 2012, Visions of Atlantis הכריזה בדפי הפייסבוק והמייספייס שלה שהזמרת לשעבר ניקול בוגנר נפטרה בגיל 27 לאחר שסבלה ממחלה קשה במשך תקופה ארוכה. הלהקה ציינה את העצב הכרוך באיבוד את הסולן הראשון שלה, תוך שהביעה את תודתה לבוגנר על כל פועליה. ב-27 בינואר 2012 הכריזה הלהקה על Ethera שהיה אמור לצאת ב-2012. Ethera יצא ב-22 במרץ 2013. זה היה האלבום הראשון עם הגיטריסט כריסטיאן הרמסדורפר וללא בסיסט רשמי. הוא הוקדש לזכרה של בוגנר. ב-6 בדצמבר 2013, Visions of Atlantis הודיעה בעמוד הפייסבוק שלה שרוב חברי הלהקה המקוריים עזבו (פרט למתופף תומאס קיסר). אלבום האולפן השישי של הלהקה, The Deep & the Dark, יצא ב-16 בפברואר 2018. לאחר סיבובי הופעות שונים וכן מספר הופעות בפסטיבלים שאירעו בשנת 2018, הלהקה הוציאה את אלבום ההופעה הראשון שלה The Deep & the Dark Live @ Symphonic Metal Nights ב-16 בפברואר 2019. בהמשך, הודיעה הלהקה ב-1 ביולי 2019 שאלבומה השביעי Wanderers יופץ ב-30 באוגוסט 2019 בהוצאת נאפלם רקורדס. מדיה וקבצים בנושא Visions of Atlantis בוויקישיתוף Visions of Atlantis, ברשת החברתית פייסבוק Visions of Atlantis, ברשת החברתית אקס (טוויטר) Visions of Atlantis, ברשת החברתית אינסטגרם Visions of Atlantis, סרטונים בערוץ היוטיוב Visions of Atlantis, באתר ספוטיפיי Visions of Atlantis, באתר סאונדקלאוד (באנגלית) Visions of Atlantis, באתר Last.fm (באנגלית) Visions of Atlantis, באתר AllMusic (באנגלית) Visions of Atlantis, באתר MusicBrainz (באנגלית) Visions of Atlantis, להקה באתר Encyclopedia Metallum (באנגלית) Visions of Atlantis, באתר דיזר Visions of Atlantis, באתר Yandex.Music (ברוסית) Visions of Atlantis, באתר Discogs (באנגלית) Visions of Atlantis, באתר Songkick (באנגלית) Visions of Atlantis, באתר Genius Visions of Atlantis, באתר בנדקמפ Visions of Atlantis, באתר טיידל (באנגלית) Visions of Atlantis, באתר אמזון מיוזיק Visions of Atlantis, Facebook VISIONS OF ATLANTIS - The Deep & The Dark (Official Video) | Napalm Records, נבדק ב-2022-02-07 Visions Of Atlantis - Morning In Atlantis (באנגלית), נבדק ב-2022-02-07 Eternal Endless Infinity - by Visions of Atlantis, music.apple.com Cast Away - by Visions of Atlantis - Apple Music, music.apple.com VISIONS OF ATLANTIS - Lost, נבדק ב-2022-02-07 Disc, web.archive.org, ‏2008-06-10 Visions Of Atlantis - New Female Singer Announced, Metal Storm (באנגלית) "Metal-Trails.com: Interview mit Martin Harb from August 4th 2011 at the Wacken Open Air 2011" Former Visions Of Atlantis Singer Passes Away, Metalunderground.com (ב־) The Dead Rock Stars Club - 2012 January To June, www.thedeadrockstarsclub.com VISIONS OF ATLANTIS: "Wanderers"-Album erscheint Ende August, ROCK HARD Heavy-Metal-Magazin (באנגלית) Blabbermouth, VISIONS OF ATLANTIS Vocalist Says Next Studio Album Will Be 'Continuation' Of 'The Deep & The Dark', BLABBERMOUTH.NET, ‏2019-02-25